Document ID: 32006R0103

A BIZOTTSÁG 103/2006/EK RENDELETE
(2006. január 20.)
a hasított kifejlett marhák közösségi osztályozási rendszerének alkalmazására vonatkozó kiegészítő rendelkezések elfogadásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1),
tekintettel a hasított kifejlett marhák közösségi osztályozási rendszerének meghatározásáról szóló, 1981. április 28-i 1208/81/EGK tanácsi rendeletre (2) és különösen annak 6. cikke, (1) bekezdésére,
mivel:
(1)
Az 1981. október 12-i, a hasított kifejlett marhák közösségi osztályozási rendszerének alkalmazására vonatkozó kiegészítő rendelkezések elfogadásáról (3) szóló, 2930/81/EGK bizottsági rendeletet (4) jelentősen módosították. Az áttekinthetőség és érthetőség érdekében ezt a rendeletet kodifikálni kell.
(2)
Annak érdekében, hogy a hasított kifejlett szarvasmarhák egységes minősítését az egész Közösségen belül biztosítani lehessen, a húsossági osztályok és faggyússági osztályok pontosabb meghatározására van szükség.
(3)
Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1208/81/EGK rendelet 6. cikke első bekezdésében hivatkozott, a húsossági osztály és a fagyússági osztály meghatározásokat meghatározó, kiegészítő rendelkezések felsorolását e rendelet I. melléklete tartalmazza.
2. cikk
A 2930/81/EGK rendelet hatályát veszti.
A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának és a III. mellékletben foglalt megfelelési táblázattal összhangban kell alkalmazni.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. január 20-án.

Labels: 3
17
6